**ԱՄՓՈՓԱԹԵՐԹ**

**««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2022 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆ ԵՎ ԼՐԱՑՈՒՄՆԵՐ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ԴԵԿՏԵՄԲԵՐԻ 23-Ի N 2121-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1. ՀՀ ֆինանսների նախարարություն
 | 02.11.2022թ. |
| N 01/8-4/19189-2022 |
| Այս կապակցությամբ հայտնում ենք, որ Նախագծի վերաբերյալ ամբողջական դիրքորոշում կարող ենք հայտնել N 7 հավելվածի գնումների պլանում ներառված գնման առարկաների ձեռքբերման նպատակով «Գնումների մասին» ՀՀ օրենքի 15-րդ հոդվածի 6-րդ մասի 2-րդ կետի կիրառմամբ կազմակերպված ընթացակարգերի կամ կնքված պայմանագրերի մասին տեղեկատվություն /պայմանագրերի ծածկագրեր/ ներկայացնելու դեպքում:Միաժամանակ հայտնում ենք, որ, եթե Նախագծի 2–րդ կետում նշված պայմանագրի շրջանակում աշխատանքների կատարումը նախատեսվում է իրականացվել 2023 թվականին, ապա առաջարկում ենք անփոփոխ թողնել 2022թ-ին կնքված համաձայնագրի շրջանակում կապալառուի կողմից երաշխիքի կամ կանխիկ փողի ձևով ներկայացված ապահովումները՝ դրանք կիրառելով նաև Նախագծի հիմքով 2023թ-ին կնքվելիք համաձայնագրի հաստատման համար, նկատի ունենալով, որ 2023թ-ին կապալառուի կողմից համաձայնագիր կնքելուց հրաժարվելու դեպքում այդ ապահովումները չեն վերադարձվի վերջնիս: Ընդ որում, անհրաժեշտության դեպքում, երկարաձգել նաև հիշյալ ապահովումների գործողության ժամկետները: | ***Ընդունվել է***Պայմանագրերը կցվում են:Նախագծի 2-րդ կետի վերաբերյալ առաջարկն ընդունվել է. 2022թ-ին կնքված համաձայնագրի շրջանակում կապալառուի կողմից երաշխիքի ներկայացված ապահովումները կթողնվեն անփոփոխ: |